|  |  |
| --- | --- |
| Številka: 007-44/2022/8 | |
| Ljubljana, 16. 3. 2022 | |
| EVA 2022-1545-0002 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Predlog Zakona o elektronskih komunikacijah - predlog za obravnavo, nujni postopek – novo gradivo št.1 | | | |
| 1. Predlog sklepov vlade: | | | |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko ... sprejela  SKLEP:  Vlada Republike Slovenije je določila besedilo predloga Zakona o elektronskih komunikacijah (EVA 2022-1545-0002) in ga pošlje v obravnavo in sprejetje Državnemu zboru Republike Slovenije po nujnem zakonodajnem postopku.  mag. Janja Garvas Hočevar  vršilka dolžnosti generalnega sekretarja  Sklep prejmejo:   * Ministrstva, * Služba Vlade RS za zakonodajo, * Urad Vlade RS za komuniciranje, * Generalni sekretariat Vlade RS, * Služba Vlade RS za digitalno preobrazbo.   Priloga:   * predlog zakona | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| Vlada predlaga obravnavo predloga zakona po nujnem postopku zaradi preprečitve težko popravljivih posledic, ki bi zaradi nesprejema zakona po nujnem postopku nastale za delovanje države iz naslova sankcij, ki bi lahko doletele državo zaradi neprenosa Direktive (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah, saj je rok za prenos navedene direktive potekel že 21. 12. 2020. V tej zvezi Vlada izpostavlja, da je Evropska komisija v svojem sporočilu ''Pravo EU: z boljšo uporabo do boljših rezultatov'' (UL C18, 19. 1. 2017, str. 10-20) napovedala, da si je zadala cilj, da bo zadeve predložila Sodišču EU že v 12 mesecih, če direktive ne bodo prenesene v nacionalni pravni red, kar je v predmetnem primeru že izpolnjeno. Evropska komisija je v navedenem sporočilu določila tudi nov pristop glede finančnih sankcij za države članice, ki pravočasno ne prenesejo direktive, sprejete v skladu z zakonodajnim postopkom, v nacionalno zakonodajo. Za državo članico, zoper katero bo zaradi nepravočasnega prenosa zakonodaje EU sprožila postopek pred Sodiščem EU, bo od Sodišča EU v skladu s tretjim odstavkom 260. člena Pogodbe o delovanju EU (PDEU) sistematično zahtevala, naj poleg dnevne denarne kazni naloži tudi pavšalni znesek, pri čemer najnižji pavšalni znesek znaša 377.000,00 EUR, ta znesek pa se lahko ob določitvi visokega koeficienta resnosti kršitve in veliki zamudi pri sprejemu zakona tudi podvoji. Glede na navedeno bo obravnava predloga zakona po nujnem postopku (in sprejem le-tega) preprečila nastanek težko popravljivih posledic, ki bi nastale za delovanje države iz naslova sankcij, ki bi lahko doletele državo zaradi neprenosa Direktive (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah.  Vlada nadalje pojasnjuje, da predlaga obravnavo predloga zakona po nujnem postopku tudi zaradi interesov varnosti države in zaradi preprečitve težko popravljivih posledic, ki bi zaradi nesprejema zakona po nujnem postopku nastale za delovanje države z vidika zagotavljanja informacijske varnosti. Poglavje o varnosti omrežij in storitev krepi zahteve in pogoje za operaterje v luči novih varnostnih tveganj, ki jih prinaša tehnologija 5G, in sicer zlasti za operaterje mobilnih komunikacijskih omrežij, ki zagotavljajo ta omrežja določenim subjektom, ki z vidika države in družbe zagotavljajo t. i. kritične storitve. Operaterji morajo sprejeti ustrezne in sorazmerne tehnične ter organizacijske ukrepe za ustrezno obvladovanje tveganja za varnost omrežij in storitev, vključno s pripadajočimi informacijskimi sistemi. Med ukrepe sodi tudi sprejem, izvajanje in spremljanje sistema upravljanja varnosti, kar zajema sistem upravljanja neprekinjenega poslovanja in sistem upravljanja varovanja informacij. V luči novih, zaostrenih razmer na področju kibernetske varnosti je sprejem predloga zakona potreben po nujnem postopku. | | | |
| **3.a Osebe, odgovorne za strokovno pripravo in usklajenost gradiva:** | | | |
| * Mark Boris Andrijanič, minister za digitalno preobrazbo, * mag. Peter Geršak, državni sekretar, Služba Vlade Republike Slovenije za digitalno preobrazbo, * dr. Til Rozman, sekretar, Služba Vlade Republike Slovenije za digitalno preobrazbo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| Pri pripravi predloga zakona so sodelovali predstavniki Agencije za komunikacijska omrežja in storitve Republike Slovenije. Njihovo sodelovanje ni povezano z javnofinančnimi izdatki. | | | |
| **4. Predstavniki vlade, ki bodo sodelovali pri delu državnega zbora:** | | | |
| * Mark Boris Andrijanič, minister za digitalno preobrazbo, * mag. Peter Geršak, državni sekretar, Služba Vlade Republike Slovenije za digitalno preobrazbo, * dr. Uroš Svete, direktor Urada Vlade Republike Slovenije za informacijsko varnost. | | | |
| 5. Kratek povzetek gradiva: | | | |
| Konec decembra 2018 je bila sprejeta Direktiva (EU) 2018/1972 o Evropskem zakoniku o elektronskih komunikacijah (Direktiva 2018/1972/EU), ki spreminja obstoječ regulativni okvir Evropske unije za področje elektronskih komunikacij, z rokom za prenos do 21. 12. 2020. Področje elektronskih komunikacij je v Republiki Sloveniji urejeno z Zakonom o elektronskih komunikacijah (Uradni list RS, št. 109/12, 110/13, 40/14-ZIN-B, 54/14-odl. US, 81/15, 40/17, 30/19 - odl. US, 189/21 - ZDU-1M; v nadaljevanju: ZEKom-1) iz leta 2012. Zaradi kompleksnosti in obsežnosti sprememb, ki jih prinaša spremenjen regulativni okvir, predlagamo sprejem novega sistemskega zakona o elektronskih komunikacijah in ne morebitne zakonske novele. Hkrati z uskladitvijo z določbami Direktive 2018/1972/EU se predlaga izboljšava obstoječe zakonske ureditve v delu, ko gre za nacionalne določbe ali pa je mogoče zagotoviti jasnejši in primernejši način prenosa določb predpisov EU. Ob tem se v poglavju o varnosti omrežij in storitev ter delovanju v stanjih ogroženosti hkrati zagotavlja tudi implementacija (zlasti strateških) ukrepov iz Nabora orodij EU za kibernetsko varnost tehnologije 5G (Nabor orodij EU), ki je rezultat skupnih prizadevanj in pristopa držav članic Evropske unije (EU), predstavnikov Agencije Evropske unije za kibernetsko varnost (ENISA) in Evropske komisije (EK), ki ga je podprla tudi Republika Slovenja. Nabor orodij EU je izrecno podprla tudi EK s t.i. Sporočilom o varni uvedbi tehnologije 5G, pomen in stanje implementacije (ki se vzpodbuja) Nabora orodij EU upošteva tudi t.i. Skupno sporočilo o strategiji EU za kibernetsko varnost.  Predlagane rešitve stremijo k učinkovitejši uporabi radiofrekvenčnega spektra, spodbujanju investicij v visokozmogljiva in visokokakovostna omrežja, zagotavljanju varnosti omrežij in storitev vključno zaradi povečanih tveganj, ki jih prinaša tehnologija 5G pri zagotavljanju teh omrežij in storitev subjektom, ki z vidika države in družbe zagotavljajo t.i. kritične storitve, zaščiti potrošnikov in izboljšanemu dostopu do storitev ter varovanju življenj prek dostopa do številk za komunikacije v sili. V okviru univerzalne storitve se zagotavlja prenosno hitrost, ki omogoča uporabo širokega nabora storitev, kot so npr. e-Uprava, spletno bančništvo in videoklici.  Predlog zakona – razen v določbah, ki so izpostavljene v nadaljevanju – v celoti temelji na besedilu, ki je bilo že medresorsko usklajeno in potrjeno dne 17. 12. 2021 na 107. redni seji Vlade ter je bilo poslano v obravnavo Državnemu zboru Republike Slovenije kot predlog Zakona o elektronskih komunikacijah (EVA 2019-3130-0004), in sicer se je redni zakonodajni postopek začel 22. 12. 2021 ter zaključil 4. 2. 2022, ko na 29. redni seji Državnega zbora Republike Slovenije po izvedeni splošni razpravi o predlogu zakona na prvi obravnavi ni bil potrjen sklep, da je predlog zakona primeren za nadaljnjo obravnavo.  S predmetnim gradivom se ohranja celotna sistematika in vse poglavitne rešitve, kot so bile že predvidene s prvotnim predlogom Zakona o elektronskih komunikacijah (EVA 2019-3130-0004) in kot so bile že medresorsko usklajene ter kot so bile tudi predložene v tehnično notifikacijo v skladu z Direktivo (EU) 2051/1535 Evropskega parlamenta in Sveta z dne 9. septembra 2015 (OJ L 241, 17.9.2015, p. 1–15) o določitvi postopka za zbiranje informacij na področju tehničnih predpisov in pravil za storitve informacijske družbe in ob upoštevanju Uredbe o postopkih notificiranja na področju standardov, tehničnih predpisov in postopkov za ugotavljanje skladnosti (Uradni list RS, št. 19/14), kar zahteva tri mesečno obdobje mirovanja predpisa pred njegovim sprejemom.  Vložitev novega predloga zakona je potrebna zaradi prenosa Direktive 2018/1972/EU in zaradi siceršnje potrebe po prenovljeni sistemski ureditvi področja elektronskih komunikacij, vključno z vidikom varnosti omrežij in storitev.  S predmetnim gradivom se – glede na prvotni predlog Zakona o elektronskih komunikacijah (EVA 2019-3130-0004) – predlagajo, prvič, redakcijske spremembe, ki so posledica prehoda pristojnosti za področje elektronskih komunikacij s 1. 1. 2022 na podlagi ZDU-1M iz Ministrstva za javno upravo na Službo Vlade Republike Slovenije za digitalno preobrazbo, in, drugič, zlasti dve vsebinski spremembi, ki nimata niti vpliva na tehnično notifikacijo, ki je že v teku, niti – glede na njun obseg in pomen z vidika ključnih rešitev zakona – ne zahtevata novega medresorskega usklajevanja ali javnega posvetovanja.  Poglavitni vsebinski spremembi – glede na prvotni predlog Zakona o elektronskih komunikacijah (EVA 2019-3130-0004) – se nanašata na:   * drugi odstavek 116. člena besedila, ki ureja postopek določitve dobaviteljev z visokim tveganjem, in sicer je sedaj določeno, da organ, pristojen za informacijsko varnost, v okviru priprave strokovnega gradiva v postopku določitve dobaviteljev z visokim tveganjem pozove tudi možnega dobavitelja z visokim tveganjem, naj predloži relevantne informacije in podatke, in sicer v roku, ki ne sme biti krajši od 30 dni; s predlagano rešitvijo je jasno določeno, da ne gre za diskrecijo organa ali bo pozval možnega dobavitelja z visokim tveganjem k predložitvi relevantnega gradiva ali pa tega ne bo storil, saj ga mora pozvati; s tem je možnemu dobavitelju z visokim tveganjem omogočena vključitev v predhodni postopek priprave strokovnega gradiva, obenem pa se s predlagano rešitvijo zagotavlja, da so v postopku zbrane čim bolj celovite in popolne informacije; * drugi odstavek 147. člena besedila, ki opredeljuje izvajanje analize upoštevnih trgov, in sicer je sedaj določeno, da lahko operater poda utemeljeno zahtevo za izvedbo analize upoštevnih trgov po dveh letih od zadnje izvedene analize, s čimer se izboljšuje pravna predvidljivost in regulatorna stabilnost ter varnost investicij operaterjev v izgradnjo omrežja.   Novo gradivo št.1 je bilo pripravljeno zaradi uskladitve gradiva s stališčem Urada Vlade Republike Slovenije za informacijsko varnost glede udeležbe možnega dobavitelja z visokim tveganjem v predhodnem postopku priprave strokovnega gradiva glede določitve dobaviteljev z visokim tveganjem in zaradi uskladitve gradiva s stališčem Službe Vlade Republike Slovenija za zakonodajo glede obrazložitve nujnosti postopka in glede določitve organa, pristojnega za objavo naznanila o začetku veljavnosti predpisa iz prvega odstavka 155. člena. Z novim gradivom št. 1 se v prvem odstavku 116. člena tudi določa, da morajo biti pri presoji, ali gre za dobavitelja z visokim tveganjem, izpolnjena vsaj štiri izmed naštetih meril. Nadalje se z novim gradivom št. 1 tudi dodaja, da so pogoj za imenovanje direktorja ne zgolj vodstvene, organizacijske in mednarodne izkušnje, temveč tudi vodstvene in organizacijske spretnosti. V zvezi s predčasno razrešitvijo direktorja se dodatno pojasnjuje, da se razlog, zaradi katerega je dopustna predčasna razrešitev direktorja zaradi zamud agencije pri odločanju, nanaša le na zamude, ki so na strani agencije (in ne strank v postopkih pred agencijo) ter jih direktor ne odpravi kljub večkratnim pozivom in v roku določenem s strani sveta agencije. Dodana sta redakcijska popravka v 317. in 319. členu (Sklep o ustanovitvi Agencije za komunikacijska omrežja in storitve Republike Slovenije se ne razveljavlja, temveč se predvideva le uskladitev z določbami tega zakona), redakcijsko pa je popravljena tudi navedba predstavnikov predlagatelja, ki bodo sodelovali pri delu Državnega zbora in delovnih teles. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | DA |
| c) | administrativne posledice | | DA |
| č) | gospodarstvo, zlasti mala in srednja podjetja ter konkurenčnost podjetij | | DA |
| d) | okolje, vključno s prostorskimi in varstvenimi vidiki | | DA |
| e) | socialno področje | | DA |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA |
| 7.a Predstavitev ocene finančnih posledic nad 40.000 EUR:  Agencija za komunikacijska omrežja in storitve Republike Slovenije (v nadaljnjem besedilu: agencija) je neodvisni regulativni organ in deluje kot pravna oseba javnega prava. Financira se med drugim iz prihodkov od zavezancev za plačila za izvajanje nalog, ki jih opravlja na podlagi javnega pooblastila po tem zakonu, to je od operaterjev. Financiranje delovanja agencije nima neposrednega vpliva na javnofinančna sredstva.  S sprejemom tega zakona se bodo spremenile nekatere pristojnosti agencije, tako da bo treba nameniti dodatne človeške vire za zagotavljanje učinkovitega izvajanja predvidenih nalog.Agencija po uveljavitvi predloga zakona in najpozneje v okviru sprejemanja prvega programa dela in finančnega načrta po uveljavitvi predloga zakona zagotovi (predvidoma za leto 2023 in naprej) tri dodatne zaposlitve zaradi povečanja pristojnosti in obveznosti iz naslova širšega kroga zavezancev, varnosti omrežij in storitev, povečanega števila nadzornih postopkov, poročanja drugim nacionalnim organom, spremljanja tržnega interesa in poizvedovanja po napovedih postavitve omrežij ter reševanja sporov v zvezi z dostopom do maloobmočnih brezžičnih dostopovnih točk.  Agencija pripravi kadrovski načrt kot prilogo finančnega načrta tako, da se število zaposlenih prikaže po virih financiranja in v obsegu, kot to predpisujejo določbe 65. člena Zakona o izvrševanju proračunov za leti 2022 in 2023. Zaradi financiranja treh dodatnih zaposlitev iz naslova povečanja pristojnosti in obveznosti agencije se povečajo stroški agencije za 80.000 EUR letno. Dodatni stroški zaposlovanja se bodo financirali iz prihodkov od zavezancev za plačila za izvajanje nalog, ki jih agencija opravlja na podlagi javnega pooblastila po tem zakonu, to je od operaterjev elektronskih komunikacij.  Financiranje razlike med ceno posebnih cenovnih opcij oziroma paketov za uporabnike z nizkimi dohodki oziroma posebnimi socialnimi potrebami in komercialno ceno storitve bi moralo znašati okoli 70.000 EUR, saj naj bi trenutno to možnost koristilo približno 1.000 uporabnikov invalidov, kar pomeni največ 2.000 EUR mesečnega stroška, torej cca. 24.000 EUR letno. Ker je dejansko upravičencev (oseb z nizkimi dohodki oziroma posebnimi socialnimi potrebami) več, obstaja možnost, da bi se v zaostrenih časih gospodarskega okrevanja število koristnikov lahko povečalo, zato menimo, da bi bilo treba pri načrtovanju potrebnih finančnih sredstev številko potrojiti (torej cca. 70.000 EUR letno).  Hkrati se dosedanje finančne posledice ureditve elektronskih komunikacij za državni proračun, to je finančna sredstva za uresničitev projektov vodenja in analiz podatkov o kapacitetah in zasedenosti omrežij elektronskih komunikacij, ohranijo do vključno leta 2022. | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Služba Vlade Republike Slovenije za digitalno preobrazbo | Vzdrževanje informacijskega sistema za vodenje podatkov o omrežjih elektronskih komunikacij ter omrežnih priključnih točk in strokovno tehnična pomoč | | Služba bo zagotovila sredstva na ustreznih postavkah | | 50.000,00 EUR | | |  |
| Služba Vlade Republike Slovenije za digitalno preobrazbo | Vzdrževanje informacijskega sistema za vodenje in spremljanje projektov GOŠO, tržnega interesa in belih lis ter strokovno tehnična pomoč | | Služba bo zagotovila sredstva na ustreznih postavkah | | 80.000,00 EUR | | | 50.000,00 EUR |
| Ministrstvo za delo, družino, socialne zadeve in enake možnosti | Ministrstvo bo naknadno zagotovilo sredstva na ustreznih postavkah | | Ministrstvo bo naknadno zagotovilo sredstva na ustreznih postavkah | |  | | | 70.000 EUR |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**   * **Finančne posledice za državni proračun**   Dosedanje finančne posledice ureditve elektronskih komunikacij za državni proračun se ohranijo do vključno leta 2022.  Zaradi potreb po vodenju in analizah podatkov o kapacitetah in zasedenosti omrežij elektronskih komunikacij v Republiki Sloveniji ter izvajanja Direktive 2014/61/EU o ukrepih za znižanje stroškov za postavitev elektronskih komunikacijskih omrežij visokih hitrosti in Direktive 2018/1972/EU o Evropskem zakoniku o elektronskih komunikacijah bo še vnaprej treba zagotoviti:   * sistem vodenja in vzdrževanja podatkov o omrežjih elektronskih komunikacij ter o omrežnih priključnih točkah in * sistem vodenja in spremljanja projektov gradnje širokopasovnih omrežij, tržnega interesa in belih lis.   Sistem vodenja in vzdrževanja podatkov o omrežjih elektronskih komunikacij ter o omrežnih priključnih točkah se zagotavlja v okviru pristojne Službe Vlade Republike Slovenije za digitalno preobrazbo in se financira iz državnega proračuna do vključno leta 2022 oziroma dokler se zagotavljanje celotnega sistema vodenja in vzdrževanja ne prenese na agencijo.  Financiranje razlike med ceno posebnih cenovnih opcij oziroma paketov za uporabnike z nizkimi dohodki oziroma posebnimi socialnimi potrebami in komercialno ceno storitve se zagotavlja v okviru pristojnega Ministrstva za delo, družino, socialne zadeve in enake možnosti. Ministrstvo za delo, družino, socialne zadeve in enake možnosti bo naknadno zagotovilo sredstva na ustreznih postavkah.  Predlog zakona nima finančnih posledic za druga javna finančna sredstva.  **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne dejavnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.) | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | **DA** | |
| Gradivo – razen v določbah, ki so izpostavljene v 5. točki (»Kratek povzetek gradiva«) in niso povezane s pristojnostmi, delovanjem ali financiranjem občin – v celoti temelji na besedilu, ki je bilo potrjeno dne 17. 12. 2021 na 107. redni seji Vlade, pred tem pa že medresorsko usklajeno, in sicer je bilo dne 7. 9. 2020 poslano v mnenje:   * Skupnosti občin Slovenije: DA, * Združenju občin Slovenije: DA, * Združenju mestnih občin Slovenije: DA.   Od združenj občin nismo prejeli pripomb na zakonski osnutek.  Na javno objavljen prvotni predlog Zakona o elektronskih komunikacijah (EVA 2019-3130-0004), ki je bil dne 14. 4. 2021 posredovan v prvi krog medresorskega usklajevanja, je Ministrstvo za javno upravo kot tedaj pristojno resorno ministrstvo, prejelo predlog Združenja občin Slovenije za dopolnitev 27. člena predloga zakona. Predlagatelju je bilo odgovorjeno pred predložitvijo gradiva v obravnavo na Vladi. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA (MJU) | |
| Gradivo – razen v določbah, ki so izpostavljene v 5. točki (»Kratek povzetek gradiva«) – v celoti temelji na besedilu, ki je bilo potrjeno dne 17. 12. 2021 na 107. redni seji Vlade, pred tem pa je bilo že v javni obravnavi ter tudi medresorsko usklajeno, in sicer s strani Ministrstva za javno upravo, ki je bilo do 31. 12. 2021 pristojno za področje elektronskih komunikacij. V fazi predhodnega zbiranja mnenj je Ministrstvo za javno upravo že januarja 2019 na spletnih straneh ministrstva  (http://www.mju.gov.si/fileadmin/mju.gov.si/pageuploads/DID/Javni\_poziv.pdf)  objavilo javni poziv strokovni, zainteresirani in drugi javnosti za predložitev predlogov v okviru priprave novega področnega Zakona o elektronskih komunikacijah z rokom za podajo prispevkov do 28. 2. 2019 oz. naknadno podaljšan do 15. 3. 2019.  V okviru javnega poziva so mnenja, predloge in pripombe poleg treh posameznikov podali tudi MEGA M, Eles, Svet za elektronske komunikacije, Zveza potrošnikov Slovenije, GZS – Medijska zbornica, GZS – ZIT, Mreža NVO za vključujočo informacijsko družbo, A1, Trgovinska zbornica Slovenije, Združenje kabelskih operaterjev Slovenije, Telekom Slovenije, Agencija za komunikacijska omrežja in storitve RS, Radio Center, GIZ radiodifuznih radijskih in televizijskih medijev, Slovensko zavarovalno združenje, Svet za radiodifuzijo in Akton.  Prejete predloge in pripombe je MJU preučilo in objavilo na svojih spletnih straneh.  Predlog zakona je bil dne 28. 8. 2020 v okviru javne obravnave objavljen na Državnem portalu Republike Slovenje, e-uprava v rubriki e-demokracija z rokom za predložitev predlogov in pripomb do 15. oktobra 2020 in podaljšan do 31. oktobra 2020. Hkrati so bili pripombodajalci iz javnega poziva še dodatno obveščeni o poteku javne obravnave. Predlogu zakona je bil predložen tudi odziv Ministrstva za javno upravo na prejete predloge in pripombe iz javnega poziva.  Mnenja, predloge in pripombe strokovne in zainteresirane javnosti (brez omejitev v zvezi z zaupnostjo gradiva) so podali: Svet za radiodifuzijo, Slovensko zavarovalno združenje, Rune Rural Networks, Akton d.o.o., TSmedia, Telekom Slovenije, Informacijski pooblaščenec, Huawei, Svet za elektronske komunikacije (SEK), DARS, Sekcija operaterjev elektronskih komunikacij (SOEK), A1, Pošta Slovenije, Zveza potrošnikov Slovenije (ZPS), Nacionalni svet invalidskih organizacij Slovenije (NSIOS), Host net d.o.o., GZS – Medijska zbornica, Združenje kabelskih operaterjev Slovenije (ZKOS), Združenje slovenskih operaterjev digitalnih televizijskih storitev, GVO, T-2, d.o.o., Inštitut Digitas in Forum za digitalno družbo, DIGITALEUROPE, nekateri posamezniki in agencija. Mnenja, predlogi in pripombe, ki so bili podani na gradivo v javni obravnavi z dne 28. 8. 2020, so bili objavljeni na spletnih straneh Ministrstva za javno upravo.  Predlog zakona, ki je bil dne 14. 4. 2021 posredovan v medresorsko usklajevanje, in kot takšen tudi ponovno objavljen na spletnih straneh državnega portala eUprava v rubriki e-demokracija, pri čemer je bilo tudi javnosti ponovno omogočeno komentiranje. Mnenja, predloge in pripombe, so ponovno podali AKOS (agencija), ZKOS, Inštitut Digitas, SOEK, Huawei, Telekom – GVO, T-2 in ZOS.  Podrobnejši povzetek usklajevanja z navedenimi deležniki je predstavljen v točki 7 vladnega gradiva – prikaz sodelovanja javnosti pri pripravi predloga zakona. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA | |
| **11. Gradivo je uvrščeno v delovni program vlade:** | | | | | | | DA | |
| Mark Boris Andrijanič  minister za digitalno preobrazbo | | | | | | | | |